Kisha paleokristiane në Nikadin

Kisha paleokristiane në Nikadin është një monument i trashëgimisë kulturore në Nikadin, Ferizaj, Kosovë. Ky monument është i kategorisë "Arkeologjik".
 Historiku 
Kisha u zbulua gjatë viteve 1960, kur u zbulua një artefakt shumë i rrallë dhe mbase unik për trevën e Kosovës, një kapak sarkofagu, apo arkë për vendosjen e kufomës, tërësisht nga guri gëlqeror i mermerizuar në trajtë të çatisë së shtëpisë, ku dominojnë dekoret me motive antropomorfe (figurë njeriu) në akse dhe motive floreale në front. Ky kapak sarkofagu i përket periudhës romake fundi I shekullit III e.s. fillimi i shekullit të IV e.s. Në vendin ku është gjetur kapaku i sarkofagut, u zhvilluan disa sondazhe arkeologjike (2007) që rezultuan me gjurmë të një kishe me përmasa jo të mëdha. Ndonëse mjaft e dëmtuar, kisha i përket periudhës së krishterimit të hershëm (shekujt IV-VII e.s.), e plotësuar me disa spolje (material i ripërdorur) të plastikës dekorative sepulkrale të periudhës romake (shekujt III-IV e.s.).

 Shih edhe 
 Rajoni i Ferizajit
 Arkeologjia e Ferizajt

 Referime 

Lidhje të jashtme
Databaza e trashëgimisë kulturore të Kosovës 

Kategoria:Monumente kulturore në Ferizaj
Kategoria:Kisha në Ferizaj
Kategoria:Ndërtesa të përfunduara në shekullin IV
Kategoria:Kisha paleokristiane në Kosovë